ट्रक की चपेट में आया बिजली का तार टूटा, कई घरों में फैला करंट
टांकलागांव में शुक्रवार को बिजली की लाइन का तार टूटने से कई घरों में करंट फैल गया। गांव के मुख्य सड़क मार्ग पर बिजली की लाइन के झूलते तार एक ट्रक की चपेट में आकर टूट गए। तार टूटते ही आसपास के घरों में करंट प्रवाहित होने लगा। इस दौरान कई घरों में बिजली के उपकरण टीवी, फ्रीज, होम थियेटर आदि जल गए। ग्रामीणों की सावधानी से बड़ा हादसा टल गया। ग्रामीणों ने तुरंत जीएसएस पर फोन कर बिजली आपूर्ति बंद करवाई। इस हादसे में कोई जनहानि नहीं हुई। ग्रामीणों ने बताया कि 11 केवीए लाइन का तार एक ट्रक में रखी थ्रेसर मशीन में अटक कर टूट गया और तार टूटकर सिंगल फेस की लाइन पर गिर गया। जिससे घरों में करंट प्रवाहित होने लगा। अचानक कई घरों में करंट प्रवाहित हाेने से ग्रामीणों में अफरा-तफरी मच गई। ग्रामीण कुलदीप कड़लेवा ने तुरंत जीएसएस पर फोन कर बिजली आपूर्ति बंद करवाई। तब जाकर ग्रामीणों ने राहत की सांस ली। जीएसएस पर कार्यरत कर्मचारी ने तार जोडकर आपूर्ति सुचारू की।
अधिकारी नहीं देते ध्यान
^गांवटांकला में कई जगहों पर बिजली की लाइनों के तार ढीले है। पंचायत समिति की पिछली बैठक में भी गांव में ढीले तारों को दुरूस्त कराने को लेकर अधिकारियों को अवगत कराया गया था। मगर इस ओर कोई ध्यान नहीं दिया गया। -गिरधारीरामचौकीदार, सरपंच खींवसर
आपूर्ति सुचारू करवाई
^गांवटांकला में ट्रक से तार टूटने की जानकारी मिलने पर जीएसएस पर कार्यरत कार्मिक को मौके पर भेजा गया। लाइन दुरूस्त करवाकर आपूर्ति सुचारू करवाई गई। -संदीपकुमार, जेईएन, खींवसर
hin_Deva hin_Deva hin_Deva hin_Deva mag_Deva hin_Deva